
Относно: Инвестиционно предложение (ИП) „Изграждане и експлоатация на система за капково напояване на земеделски площи ~ 30 хектара“ в землището на гр. Долни Дъбник, общ. Долни Дъбник



УВАЖАЕМИ ГОСПОДИН ЯНЧЕВ, 



Във връзка с Ваше уведомление с вх. №АО-1014/23.02.2026 г. на РИОСВ – Плевен, допълнителна информация с вх. №1014-(1)/25.03.2026 г. за ИП „Изграждане и експлоатация на система за капково напояване на земеделски площи ~ 30 хектара“ в землището на гр. Долни Дъбник, общ. Долни Дъбник, на основание чл. 6а, т. 2 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, приета с ПМС № 201/31.08.2007 год., с вс. изм. и доп.), Ви уведомявам следното:
ИП попада в обхвата на чл. 2, ал. 2 от Наредбата за ОС.
1. Предвижда се изграждане и експлоатация на надземна система за капково напояване на земеделски площи с обща поливна площ ~ 30 ha, разпределени в три поливни блока, използвани ротационно в рамките на тригодишен сеитбооборот при производството на дини. Целта на ИП е въвеждане на водоспестяващи технологии и повишаване ефективността на поливането. Съгласно становище №110/23.02.2026 г. от „Напоителни системи“ ЕАД, клон „Среден Дунав“ – гр. Плевен, за напояването ще се използва съществуваща канална мрежа на „Напоителни системи“ ЕАД, посредством напоителни канали М2, 4‑С‑8 и 4‑Г‑29, с водоизточник язовир „Горни Дъбник“. Помпеният агрегат за захранване на капковите системи ще бъде разположен извън сервитута на каналите и ще е с технически показатели: водно количество Q от 120 м3/час до 210 м3/час и напор Н – 70 м. „Напоителни системи“ ЕАД е титуляр на Разрешително №003034/16.06.2023 г., издадено по реда на Закона за водите от Министерство на околната среда и водите, продължено с Решение №6/08.02.2019 г., за водовземане за напояване от яз. „Горни Дъбник“ за площи на Голяма Витска напоителна система.
Системата за капково напояване включва дизелова помпа, филтрация с пясъчни филтри с автоматична промивка, главни довеждащи тръбопроводи LayFlat и метални тръби за пренос на вода с диаметър около 159 mm, разпределителни възли с клапани, водомери и контролери, както и поливни крила с капкови маркучи. Работният дебит на системата е 120–210 m³/час, в зависимост от броя едновременно работещи поливни батерии. Всички компоненти на напоителната системата ще се монтират в началото на напоителния сезон - април и ще се демонтират в неговия край – септември-октомври. Не се предвиждат изкопни работи, както и използване на взривни вещества. При реализирането и експлоатацията на ИП няма да се използват, съхраняват или генерират опасни химични вещества. 
Генерираните отпадъци при реализацията на ИП ще се предават за последващо оползотворяване на лица, притежаващи документи, издадени по реда на чл. 35 от Закона за управление на отпадъците.
Стопанисваните от възложителя земеделски площи са ~ 90 ha, разположени на територията на община Долни Дъбник, организирани в 3 напоителни блока за тригодишен сеитбооборот включват:
· Напоителен блок 1: имоти 22407.52.10, 22407.52.11, 22407.52.12, 22407.52.13, 22407.52.14, 22407.52.18, 22407.52.21, 22407.52.22, 22407.52.23, 22407.52.7, 22407.53.10, 22407.53.11, 22407.53.13, 22407.53.14, 22407.53.15, 22407.53.16, 22407.53.17, 22407.53.18, 22407.53.19, 22407.53.20, 22407.53.21, 22407.53.22, 22407.53.23, 22407.53.24, 22407.53.25, 22407.53.26, 22407.53.27, 22407.53.28, 22407.53.29, 22407.53.30, 22407.53.31, 22407.53.32, 22407.53.34, 22407.53.35, 22407.53.7, 22407.53.9, 22407.54.13, 22407.54.16, 22407.54.17.
Горепосочените имоти попадат изцяло или частично в рамките на напоителни блок. Водообезпечаването на тези имоти ще бъде от напоителен канал 4-С-8 (от канал М2), продължаващ с канал 4-Г-29 на Голяма Витска напоителна система (ГВНС). Част от поземлените имоти на Блок 1 граничат с напоителен канал 4-Г-29 и помпеният агрегат ще бъде разположен в един от тях. 
· Напоителен блок 2: имоти 22407.52.7, 22407.52.17, 22407.52.21, 22407.52.22, 22407.52.23, 22407.52.25, 22407.52.11, 22407.52.12, 22407.52.6, 22407.52.5, 22407.52.4, 22407.52.15, 22407.52.16, 22407.52.20, 22407.52.19, 22407.52.24, 22407.51.1, 22407.51.2, 22407.51.3, 22407.51.10, 22407.51.11, 22407.51.12, 22407.51.23, 22407.51.24, 22407.51.19, 22407.51.21, 22407.51.22, 22407.51.13, 22407.51.14, 22407.51.8, 22407.51.26, 22407.51.28, 22407.51.29.
Горепосочените имоти попадат изцяло или частично в рамките на напоителни блок. Водообезпечаването на тези имоти ще бъде от напоителен канал 4-С-8 (от канал М2), продължаващ с канал 4-Г-29 на Голяма Витска напоителна система (ГВНС). Част от поземлените имоти на Блок 2 граничат с напоителен канал 4-Г-29 и помпеният агрегат ще бъде разположен в един от тях.
· Напоителен блок 3 е обединен напоителен парцел, съставен от два земеделски блока, които включват следните имоти: 22407.11.603, 22407.11.46, 22407.11.47, 22407.11.48, 22407.11.44, 22407.11.77, 22407.11.76, 22407.11.22, 22407.11.59, 22407.11.58, 22407.11.57, 22407.11.56, 22407.11.20, 22407.11.78, 22407.11.45, 22407.18, 22407.11.17, 22407.10.59, 22407.10.60, 22407.10.32, 22407.10.33, 22407.10.34, 22407.10.38, 22407.10.37, 22407.10.36, 22407.10.101, 22407.10.102, 22407.10.103, 22407.10.62, 22407.10.13, 22407.10.14, 22407.10.55, 22407.10.56, 22407.10.57, 22407.10.74, 22407.10.75, 22407.10.76, 22407.10.77, 22407.10.78, 22407.52.7, 22407.52.17, 22407.52.21, 22407.52.22, 22407.52.23, 22407.52.25, 22407.52.11, 22407.52.12, 22407.52.6, 22407.52.5, 22407.52.4, 22407.52.15, 22407.52.16, 22407.52.20, 22407.52.19, 22407.52.24, 22407.51.1, 22407.51.2, 22407.51.3, 22407.51.10, 22407.51.11, 22407.51.12, 22407.51.23, 22407.51.24, 22407.51.19, 22407.51.21, 22407.51.22, 22407.51.13, 22407.51.14, 22407.51.8, 22407.51.26, 22407.51.28, 22407.51.29.
Горепосочените имоти попадат изцяло или частично в рамките на напоителни блок. Водообезпечаването на тези имоти ще бъде от напоителен М2 на Голяма Витска напоителна система (ГВНС).
ИП е във връзка с кандидатстване по Интервенция II.Г.1.1 - „Инвестиции в земеделските стопанства насочени към опазване на компонентите на околната среда“.
2. ИП не попада в границите на защитени територии по смисъла на Закона за защитените територии.
3. ИП не попада в границите на защитени зони по смисъла на Закона за биологичното разнообразие (ЗБР). Най-близко разположената защитена зона от мрежата НАТУРА 2000, на около 3,7 километра, е:
· BG0000181 „Река Вит”, за опазване на природни местообитания и на дивата флора и фауна, по чл. 6, ал. 1, т. 1 и 2 от ЗБР, обявена със Заповед №РД-324/31.03.2021 г. на МОСВ (обн. ДВ бр. 52/22.06.2021 г.), изменена и допълнена със Заповед №РД-1055/07.11.2022 г. на МОСВ (обн. ДВ бр. 90/11.11.2022 г.).
4. При извършена проверка за допустимост по реда на чл. 12, ал. 5, във връзка с чл. 2, ал. 2 от Наредбата за ОС, се констатира следното:
Съгласно становище на БДДР с изх. ПУ-01-332-1/06.04.2026 г., вх. АО-1014-3/06.04.2026 на РИОСВ – Плевен, реализацията на ИП не се очаква да окаже негативно въздействие върху водите и водните екосистеми и е допустима спрямо ПУРБ и ПУРН в Дунавски район за периода 2022 – 2027 г., спрямо Закона за водите и наредбите към него, при спазване на мерките и законовите изисквания, посочени в т. 1.1.5 и т. 2 от становището.
Дейностите от ИП са в изпълнение на мярка от ПУРБ 2022–2027 г с код EW_1 и код на действие EW_1_1.
Становище на БДДР с изх. № ПУ-01-332-1/06.04.2026 г. е публично достъпно чрез интернет страницата на БДДР www.bd-dunav.bg, секция „Становища за допустимост“.
5. Така описаното ИП не може да бъде отнесено към нито една от позициите на Приложение №1 към чл. 92, т. 1, както и Приложение №2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС) или екологична оценка (ЕО).
С оглед гореизложеното, отчитайки местоположението (извън границите на защитени зони от мрежата НАТУРА 2000) и характера на заявеното ИП, при реализацията му няма вероятност от отрицателно въздействие върху защитени зони от мрежата НАТУРА 2000, включително и върху най - близко разположената защитена зона BG0000181 „Река Вит”, по отношение на:
•	Пряко или косвено унищожаване, увреждане или фрагментиране на природни местообитания и местообитания на животни, предмет на опазване в защитена зона BG0000181 „Река Вит”;
•	Трансформация на местообитания на видове, безпокойство или прогонване на видове животни, предмет на опазване;
•	Нарушаване целостта и целите на опазване на защитената зона;
•	Нарушаване кохерентността между съседни защитени зони;
•	Увеличаване на кумулативния ефект, съвместно с други ИП/ППП, вкл. и от същия вид в района върху природни местообитания и местообитания на животни, предмет на опазване в защитена зона BG0000181 „Река Вит”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.



С уважение, 

